《尸位学署岑寂无聊泛泛随流迹近渔父每有闻见辄宣讴咏因名瀛涯渔唱 其九》
清代·朱仕玠

晓起青青展嫩芽，淡黄乍变正栖鸦。绳床夜半不成寐，香扑一帘鹰爪花。

作者简介：福建建宁人，字璧丰，号筠园。朱仕琇兄。乾隆十八年拔贡生。授德化教谕，后升内黄知县，未上任而卒。有《筠园诗稿》、《小琉球漫志》、《龙山漫录》等。